jkorsvik/nowiki_second_scrape_merged huggingface dataset:
Skjørlok

Skjørlok (latin: Cystopteris fragilis) er en art av bregner innenfor lokslekten i storburknefamilien (Woodsiaceae). Den er av en av fire arter av denne slekten som vokser i Norge, og har flere varianter, hvorav to vokser i Norge – skjørlok og berglok.
Skjørlok er 5–35 cm høy, helt oppreist og med smal, spisst lansettformet bladplate. Bladet er mellomgrønt og tynt, og lengre enn bladskaftet. Arten har krypende jordstengler og 2-3 ganger finnede, gaffelflikete blad. Gaffelflikingen innebærer at de minste flikene har innsvinget, smalt feste  i midtnerven, og svinger ut i gaffelaktige småfliker.
Den nest nederste primærflik er normalt den største. Avstanden mellom primærflikene øker nedover bladstilken, de står altså tettest øverst. Arten har sporer med fine tagger. Kromosomtallet (x) er 42.
Skjørlok vokser på nordlige halvkule, og i hele Norden inklusuive Island, Jan Mayen, og spredt i fjordstrøk på Spitsbergen. Underarten Berglok (Cystopteris fragilis var./ssp. dickieana) vokser i Norge nordpå, i fjellet, og på Svalbard. Det er tvil om berglok er en underart, en variant, eller bare en mutasjon.
Den danner også hybrid med arten kalklok, nemlig hybriden Cystopteris alpina x fragilis, som vokser i Nordland og Troms.


== Underarter og varianter ==
Innenfor arten skjørlok vokser fire underarter og fem varianter på den nordlige halvkule. Disse omfatter:

Skjørlok (Cystopteris fragilis)
Skjørlok (Cystopteris fragilis) ssp. fragilis
Berglok (Cystopteris fragilis var./ssp. dickieana)
Cystopteris alpina x fragilis (Nordland, Troms)
Cystopteris fragilis ssp. huteri
Cystopteris fragilis ssp. pseudoregia (Europa)
Cystopteris fragilis var. apiiformis
Cystopteris fragilis var. altajensis (Russland)
Cystopteris fragilis var. aprica (Sibir)
Cystopteris fragilis var. macrosorifera (Sibir)
Cystopteris fragilis var. pseudoathyrium (Sibir)


== Eksterne lenker ==
(en) Skjørlok i Encyclopedia of Life 
(en) Skjørlok i Global Biodiversity Information Facility 
(no) Skjørlok hos Artsdatabanken 
(sv) Skjørlok hos Dyntaxa 
(en) Skjørlok hos ITIS 
(en) Skjørlok hos NCBI 
(en) Skjørlok hos The International Plant Names Index 
(en) Skjørlok hos Tropicos 
(en) Kategori:Cystopteris fragilis – bilder, video eller lyd på Wikimedia Commons 
(en) Cystopteris fragilis – galleri av bilder, video eller lyd på Wikimedia Commons 
Cystopteris fragilis – detaljert informasjon på Wikispecies 
Liste over Cystopteris-arter.
Lid, Jonannes, D. T. Lid, Reidar Evjen (red), Norsk Flora, Det norske Samlaget, 7.utgåva, Oslo 2005, side 129.
Abingdon (Illinois)

For byen med samme navn i England, se Abingdon (Oxfordshire)Abingdon er en småby i Knox County i delstaten Illinois, Amerikas forente stater. Byen ble grunnlagt i 1828. Ved folketellingen i 2010 hadde byen 3319 innbyggere. Abingdon er kjent for sin totempåle, som er den høyeste i USA, øst for Rocky Mountains.
Admiral og krigsfange James Stockdale (1923–2005) ble født i Abingdon.


== Referanser ==
Co-creation

Co-creation er en aktivitet hvor privatpersoner og eksterne grupper samarbeider med en virksomhet for å utvikle nye produkter og konsepter. Arbeid som ble tidligere utført av virksomhetens ansatte blir delvis outsourcet til eksterne interessenter. Særlig innenfor markedsføring og operasjonsledelse har begrepet fått økende betydning de senere år. 
Begrepet ble gjort kjent av personer som C.K. Prahalad og Venkat Ramaswamy, som i boken "The Future og Competition" (2004, Harvard Business School Press), argumenterer for at verdiskapning i økende grad skjer gjennom co-creation mellom bedrifter og brukere. Nyere programvare, ofte kalt open source programvare, tillater bedrifter å kommunisere åpent med personer utenfor egne rammer. 
Det er flere måter å forstå co-creation på. En måte er å se det som et vakuum. Det er ingen endelig definisjon, men heller kan man forstå begrepet langs to akser; forbrukerinvolvering og teknikk. 

Forbrukeridéer
Bedriften involverer kundene for å skape nye ideer og tanker til et produkt eller et konsept. Kundene blir presentert for prototyper og bedriften vurderer kundenes reaksjoner og kommentarer. Etter idéfasen tar normalt bedriften over prosessen og velger selv hvordan det endelige resultatet skal se ut. 
Forbrukerdesign
Kundene arbeider med en plattform og kan selv utføre deler av designet til sitt eget produkt. Det er en skreddersydd løsning som lar kunden selv ha en del av kontrollen. NikeID.com og Legofactory.com er gode eksempler på denne løsningen. Billig teknologi og mer sofistikerte brukere gjør det mulig å involvere dem på denne måten. 
Crowdsourcing
Begrepet ble innført av Jeff Howe i 2006. Crowdsourcing skjer når man tar en tradisjonell oppgave tidligere utført av ansatte og outsourcer den til en stor og ofte udefinert gruppe mennesker. Teknikken som brukes er co-creation programvare, og kan finnes i løsninger som Facebook, YouTube og 99designs.com.
Ett godt eksempel er iStockPhoto hvor skaperne av nettsiden oppdaget at enkelte amatører kan ta like gode bilder som profesjonelle fotografer. Som ett resultat tar nettsiden betalt for nedlastede bilder. Det er vanlige brukere som laster opp bilder og får 20% andel av salgssummen for hvert solgte bilde.
Ronald Rawson

Ronald Rawson (født 17. juni 1892, død 30. mars 1952) var en britisk bokser som deltok i OL 1920 i Antwerpen.  
Rawson ble olympisk mester i boksing i OL 1920 i Antwerpen. Han vant gull i tungvekt, i finalen beseiret han danske Søren Petersen. Det var ni boksere fra åtte nasjoner som stilte i den tyngste vektklassen. Kampene ble avviklet i tiden 21. til 24. august 1920.


== OL-medaljer ==
1920  Antwerpen -  Gull boksing, tungvekt


== Eksterne lenker ==
(en) Ronald Rawson – Olympics.com 
(en) Ronald Rawson – Olympic.org 
(en) Ronald Rawson – Olympedia 
(en) Ronald Rawson – Sports-Reference (OL-resultater – arkivert) 
(en) Ronald Rawson – databaseOlympics.com (arkivert) 
(en) Ronald Rawson – BoxRec
Laguiole

Laguiole er en kommune i departementet Aveyron i regionen Occitanie sør i Frankrike. Laguiole ligger i nærheten av byen Rodez, og er kjent for sine kniver og spesielle oster. Språkene som blir snakket er oksitansk og fransk.


== Befolkningsutvikling ==
Antall innbyggere i kommunen Laguiole


== Referanser ==


== Eksterne lenker ==
Offisielt nettsted 
(en) Laguiole (Aveyron) – kategori av bilder, video eller lyd på Commons 
Kommunedata INSEE
Harry Mallin

Henry William «Harry» Mallin (født 1. juni 1892 i Lewisham i London, død 8. november 1969 i London) var en britisk bokser som deltok under OL 1920 i Antwerpen og OL 1924 i Paris
Mallin ble olympisk mester i boksing under OL 1920 i Antwerpen. Han vant gull i mellomvekt, i finalen beseiret han canadiske Georges Prud'Homme. Det var 17 boksere fra ni nasjoner som stilte i denne vektklassen som ble avviklet i perioden 21. til 24. august 1920. Mallin forsvarte sin tittel i samme vektklasse fire år senere, under OL 1924 i Paris.


== OL-medaljer ==
1920  Antwerpen -  Gull boksing, mellomvekt  Storbritannia
1924  Paris -  Gull boksing, mellomvekt  Storbritannia


== Referanser ==


== Eksterne lenker ==
(en) Harry Mallin – Olympics.com 
(en) Harry Mallin – Olympic.org 
(en) Harry Mallin – Olympedia 
(en) Harry Mallin – Sports-Reference (OL-resultater – arkivert) 
(en) Harry Mallin – databaseOlympics.com (arkivert)
Bert Schneider

Julius Gustav Albert «Bert» Schneider (født 1. juli 1897 i Philadelphia, død 20. februar 1986) var en canadisk bokser som deltok under OL 1920 i Antwerpen. 
Schneider ble olympisk mester i boksing under OL 1920 i Antwerpen. Han vant gull i weltervekt, i finalen beseiret han britiske Alexander Ireland. Det var 18 boksere fra ti nasjoner som stilte i denne vektklassen som ble avviklet i perioden 21.–24. august 1920.


== OL-medaljer ==
1920  Antwerpen -  Gull boksing, weltervekt


== Referanser ==


== Eksterne lenker ==
(en) Bert Schneider – Olympics.com 
(en) Bert Schneider – Olympic.org 
(en) Bert Schneider – Olympedia 
(en) Bert Schneider – Sports-Reference (OL-resultater – arkivert) 
(en) Bert Schneider – databaseOlympics.com (arkivert) 
(en) Bert Schneider – Canadian Olympic Committee 
(en) Bert Schneider – Canada Sports Hall of Fame 
(en) Bert Schneider – BoxRec
Samuel Mosberg

Samuel A. Mosberg (født 14. juni 1896 i New York død 30. august 1967) var en amerikansk bokser som deltok under OL 1920 i Antwerpen.
Mosberg ble olympisk mester i boksing under OL 1920 i Antwerpen. Han vant gull i lettvekt, i finalen beseiret han danske Gotfred Johansen. Det var 16 boksere fra ti nasjoner som stilte i denne vektklassen som ble avviklet i perioden 21. til 24. august 1920.


== OL-medaljer ==
1920  Antwerpen -  Gull boksing, lettvekt


== Referanser ==


== Eksterne lenker ==
(en) Samuel Mosberg – Olympedia 
(en) Samuel Mosberg – Sports-Reference (OL-resultater – arkivert) 
(en) Samuel Mosberg – BoxRec
Unge Frustrerte Menn

Unge Frustrerte Menn var et rockeband fra Bergen. 
Det ble etablert i 1991 og ble oppløst i 2002. Debutalbumet kom i 1991 og het Slanger og snegler. Det siste musikkalbumet deres het Solen titter frem – de beste sangene. Til tross for at de er oppløst og ikke har utgitt noe nytt materiale siden 2000, gjenforenes de hvert år for å avholde den tradisjonelle romjulskonserten 2.juledag. I 2009 ble det markert at det var tiende året på rad at de hadde konsert på utestedet Ricks på denne datoen.


== Diskografi ==
Slanger og snegler (1991)
Doddo og Unge Frustrerte Menn (1995)
Sosialantropologi (1996)
Hodet i sanden (1997)
Øl og peanøtter (1998)
Dronningen av kalde føtter (2000)
Solen titter frem – de beste sangene (2002)


== Referanser ==


== Eksterne lenker ==
(en) Unge Frustrerte Menn på Discogs 
(en) Unge Frustrerte Menn på MusicBrainz
Paul Fritsch

Paul Fritsch (født 25. februar 1901 død 22. september 1970) var en fransk bokser som deltok under OL 1920 i Antwerpen.
Fritsch ble olympisk mester i boksing under OL 1920 i Antwerpen. Han vant gull i fjærvekt, i finalen beseiret han sin landsmann Jean Gachet. Det var 17 boksere fra ti nasjoner som stilte i denne vektklassen som ble avviklet i perioden 21. til 24. august 1920.


== OL-medaljer ==
1920  Antwerpen -  Gull boksing, lettvekt


== Referanser ==


== Eksterne lenker ==
(en) Paul Fritsch – Olympics.com 
(en) Paul Fritsch – Olympic.org 
(en) Paul Fritsch – Olympedia 
(en) Paul Fritsch – Sports-Reference (OL-resultater – arkivert) 
(en) Paul Fritsch – databaseOlympics.com (arkivert) 
(en) Paul Fritsch – BoxRec
Clarence Walker

Clarence Leonard «Sal» Walker (født 13. desember 1898, død 30. april 1957) var en sørafrikansk bokser som deltok under OL 1920 i Antwerpen. 
Walker ble olympisk mester i boksing under OL 1920 i Antwerpen. Han vant gull i bantamvekt, i finalen beseiret han canadiske Chris Graham. Det var tolv boksere fra sju nasjoner som stilte i denne vektklassen som ble avviklet i perioden 21. til 24. august 1920.


== OL-medaljer ==
1920  Antwerpen -  Gull boksing, bantamvekt


== Referanser ==


== Eksterne lenker ==
(en) Clarence Walker – Olympics.com 
(en) Clarence Walker – Olympic.org 
(en) Clarence Walker – Olympedia 
(en) Clarence Walker – Sports-Reference (OL-resultater – arkivert) 
(en) Clarence Walker – BoxRec
Frankie Genaro

Frank «Frankie» Genaro (født DiGennaro 26. august 1901 i New York City, død 27. desember 1966 i New York) var en amerikansk bokser som deltok under OL 1920 i Antwerpen.
Genaro ble olympisk mester i boksing under OL 1920 i Antwerpen. Han vant gull i fluevekt, i finalen beseiret han danske Anders Petersen. Det var 16 boksere fra ni nasjoner som stilte i den letteste vektklassen som ble avviklet i perioden 21. til 24. august 1920.


== OL-medaljer ==
1920  Antwerpen -  Gull boksing, fluevekt


== Referanser ==


== Eksterne lenker ==
(en) Frankie Genaro – Olympedia 
(en) Frankie Genaro – Sports-Reference (OL-resultater – arkivert) 
(en) Frankie Genaro – BoxRec
MTU (selskap)

MTU (MobilTelefonUtstyr) var et norsk teleselskap og mobiltilbehørsleverandør.
Selskapet har solgt mobiltelefonutstyr siden 1970-tallet. I 2005 kjøpte MTU Gruppen AS mobilvirksomheten til teleoperatøren Teletopia gjennom sitt nystiftede datterselskap Mobile Networks AS, som senere ble navneendret til MTU Nett AS. Mobilabonnementene ble markedsført under merkenavnene Teletopia Mobile frem til februar 2007, deretter Combitel frem til desember 2007. 
Mobilabonnement som innebar fullstendig fri bruk, ble lansert av Teletopia allerede tidlig i 2005. Tilbudet var imidlertid begrenset til kun å gjelde der Teletopia hadde egen nettdekning, dvs. kun i Stor-Oslo. MTU relanserte dette tilbudet i hele landet tidlig i 2008, og solgte dermed abonnement som innebar at ca. 80% av kundemassen (de som var utenfor eget nett) ga selskapet negativt dekningsbidrag: MTU subsidierte i realiteten hver kunde med mange hundre kroner hver måned.
Selskapet fikk høsten 2008 oppmerksomhet i media da Kurt Oddekalv i Norges Miljøvernforbund fjernet en av selskapets mobilmaster.
Den 21. november kunngjorde selskapet at det ville legge ned gjennom en tekstmelding til alle sine kunder:

Kjære MTU kunde. MTU legger ned sin virksomhet og vi er på bakgrunn av dette forpliktet i henhold til post- og teletilsynets direktiver å informere deg som mobilkunde at du må velge ny operatør snarest mulig. Din nye leverandør må ha innportert ditt mobilnummer innen 5 desember 2008 for at du fortsatt skal kunne benytte ditt mobilnummer. Vi takker for at du var kunde hos oss og ønsker deg lykke til hos ny operatør.

MTU Nett AS gikk konkurs i 2008. MTU Gruppen AS gikk konkurs i 2009. 


== Eksterne lenker ==
Hjemmeside
Oddekalv rev ned «ulovlig» mobilmast
Artikkel i Bergens Tidende om MTU
Artikkel i Dagbladet om at MTU er konkurs
Andrej Silnov

Andrej Aleksandrovitsj Silnov (russisk:Андрей Александрович Сильнов, født 9. september 1984 i Sjakhty) er en russisk høydehopper og regjerende olympisk mester. 
Silnov vant gull under friidretts-EM 2006 med et hopp på 2,36 m og forbedret samtidig den gamle mesterskapsrekorden som ble satt av Steinar Hoen i 1994 med 2,35 m. Ei uke etter friidretts-EM hoppet Silnov 2,37 m i Monaco. Det var det høyeste noen hadde hoppet det året.Han satte ny personlig rekord med 2,37 m under London Grand Prix 25. juli 2008 og ble i siste minutt tatt ut til den russiske troppen til Sommer-OL 2008 i Beijing, hvor han vant gull med et hopp på 2,36 m.
Silnov trenes av Sergej Starykh og Jevgenij Zagorulko.


== Meritter ==


== Referanser ==


== Eksterne lenker ==
(de) Andrej Silnov – Munzinger Sportsarchiv 
(en) Andrej Silnov – Olympics.com 
(en) Andrej Silnov – Olympic.org 
(en) Andrej Silnov – Olympedia 
(en) Andrej Silnov – Sports-Reference (OL-resultater – arkivert) 
(en) Andrej Silnov – World Athletics 
(en) Andrej Silnov – Diamond League 
(en) Andrej Silnov – Track and Field Statistics
Oskari Friman

Oskar David «Oskari» Friman (født 27. januar 1893 i Jasjino, Viborgs län i Storfyrstedømmet Finland, død 19. oktober 1933 i Viborg, Viborgs län i Finland) var en finsk bryter som deltok i de olympiske leker i 1920 og 1924 i Paris.
Friman ble olympisk mester i klassen fjærvekt i bryting gresk-romersk stil under OL 1920 i Antwerpen. I finalen beseiret han sin landsmann Heikki Kähkönen. Det var 21 brytere fra tolv nasjoner i denne vektklassen som ble avviklet i perioden 16. til 20. august 1920. Fire år senere, under OL 1924 i Paris, tok han sin andre olympiske tittel i bryting, han vant lettvekt i gresk-romersk stil. 
Friman ble verdensmester i bryting 1921 i Helsingfors i vektklassen lettvekt (67,5 kg) i gresk-romersk stil. Han ble finske mester hele ti ganger, 1916, 1917, 1918, 1919, 1920, 1921, 1922, 1923, 1924 og 1928. Nasjonalt konkurrerte han for Viipurin Voimailijat.


== OL-medaljer ==
 1920  Antwerpen - Gull i bryting, fjærvekt gresk-romersk stil  Finland
 1924  Paris - Gull i bryting, lettvekt gresk-romersk stil  Finland


== Eksterne lenker ==
(en) Oskari Friman – Olympics.com 
(en) Oskari Friman – Olympic.org 
(en) Oskari Friman – Olympedia 
(en) Oskari Friman – Sports-Reference (OL-resultater – arkivert) 
(en) Oskari Friman – FILA
Fjellburkne

Fjellburkne (latin: Athyrium distentifolium) er en art av bregner innenfor storburkneslekten i storburknefamilien (Woodsiaceae). Den er en av to arter i denne slekten i Norge.
Fjellburkne er en stor, 30–100 cm høy bregne, som er helt opprett og slang. Den lukter syrlig. Bladplaten er spisst lansettformet, og svaier eller bølger litt oppover bladstilken. Skaftet utgjør en liten del av høyden, ofte bare 1/4 av bladplatens lengde.
Fjellburkne er to ganger fliket, og primærflikene sitter på korte skaft og er spisse. Sekundærflikene er butte. Sporehushopene (sori) er først rette og avlange, deretter runde. Arten har helt ubetydelige slør (indusium), som detter tidlig av.
Fjellburkne foretrekker fuktig fjellterreng, fjellskog, og krever egentlig lite næring. Den vokser i Eurasia, og i Norge i fjellet nordover fra Oslo, Drammen, Nissedal, Bygland, og Lyngdal. I Vågå treffes den opp til 1.870 moh. I Nord-Norge går den helt ned til havet.


== Eksterne lenker ==
(en) Fjellburkne i Global Biodiversity Information Facility 
(no) Fjellburkne hos Artsdatabanken 
(sv) Fjellburkne hos Dyntaxa 
(en) Fjellburkne hos ITIS 
(en) Fjellburkne hos NCBI 
(en) Fjellburkne hos The International Plant Names Index 
(en) Fjellburkne hos Tropicos 
(en) Kategori:Athyrium distentifolium – bilder, video eller lyd på Wikimedia Commons 
(en) Athyrium distentifolium – galleri av bilder, video eller lyd på Wikimedia Commons 
Athyrium distentifolium – detaljert informasjon på Wikispecies 
A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". Taxon 55(3), 705-731 (pdf Link).
Skogburkne

Skogburkne (latin: Athyrium filix-femina) er en art av bregner innenfor storburkneslekten i storburknefamilien (Woodsiaceae). Den er en av to arter i storburkneslekten som vokser i Norge. 
Skogburkne er en stor, opprett bregne på 50-120 cm høyde. Bladskaftet er kort, om lag 1/4 eller 1/3 av bladplatens lengde. Det har noe skjell.
Bladplaten er smalt og slankt lansettformet, og primærflikene blir mindre og mer glisne nedover bladskaftet. Nederst er det betydelig avstand mellom primærflikene, og de er korte og brede. Fra om lag midten peker primærflikene litt oppover.
Sporehushopene (sori) er avlange og bøyde som halvmåner. Den har slør (indusium) som sitter lenge på bladenes underside.
I Norge vokser skogburkne i hele landet opp til over skoggrensen, inntil 1.150 moh. i Nord-Fron. Den har flere varianter over hele den nordlige halvkule, vår variant vokser i Eurasia. 


== Varianter ==
Skogburkne (Athyrium filix-femina) (Eurasia, Himalaya)
Athyrium filix-femina var. retusa (Nord-India, Bhutan)


== Eksterne lenker ==
(en) Skogburkne i Encyclopedia of Life 
(en) Skogburkne i Global Biodiversity Information Facility 
(no) Skogburkne hos Artsdatabanken 
(sv) Skogburkne hos Dyntaxa 
(en) Skogburkne hos ITIS 
(en) Skogburkne hos NCBI 
(en) Skogburkne hos The International Plant Names Index 
(en) Skogburkne hos Tropicos 
(en) Kategori:Athyrium filix-femina – bilder, video eller lyd på Wikimedia Commons 
(en) Athyrium filix-femina – galleri av bilder, video eller lyd på Wikimedia Commons 
Athyrium filix-femina – detaljert informasjon på Wikispecies 
A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". Taxon 55(3), 705-731 (pdf Link).
Adolf Lindfors

Adolf Lindfors (født 8. februar 1879, død 6. mai 1959) var en finsk bryter som deltok i de olympiske leker i 1920 i Antwerpen.
Lindfors ble olympisk mester i klassen tungvekt i bryting gresk-romersk stil under OL 1920 i Antwerpen. Det var 19 brytere fra tolv nasjoner i denne vektklassen som ble avviklet i perioden 17. til 20. august 1920. 


== OL-medalje r ==
1920  Antwerpen -  Gull i bryting, tungvekt gresk-romersk stil


== Eksterne lenker ==
(en) Adolf Lindfors – Olympics.com 
(en) Adolf Lindfors – Olympic.org 
(en) Adolf Lindfors – Olympedia 
(en) Adolf Lindfors – Sports-Reference (OL-resultater – arkivert) 
(en) Adolf Lindfors – FILA
Sekkekilen

Sekkekilen er en liten og beskyttet fjordtarm tilknyttet Trosbyfjorden i Bamble kommune. Hele fjordtarmen er meget grunn og farbar kun med småbåter. Innerst i Sekkekilen ligger leirstedet Fjordglimt. Tidligere hadde Sjømoen kiosk  utsalg av enklere kolonialvarer. Sekkekilen har flytebrygger med mange småbåter. Mange hytter preger området. Adkomst med bil skjer fra egen avkjørsel på Valleveien. Sekkekilen er et populært utfartsområde for badegjester og besøkes av turister fra hele Norge. Området i forlengelsen av Sekkekilen heter Grunnsund. Takket være gunstig lokalklima, vokser mange varmekjære planter i dette området. 
I 2005 ble deler av et såkalt sperreanlegg oppdaget på sjøbunnen i Sekkekilen i Bamble i forbindelse med mudring og opparbeiding av en småbåthavn. Seilsperringen har bestått av mange stokker. Marinarkeolog ved Sjøfartsmuseet, Pål Nymoen, mener funnet er helt unikt i norsk sammenheng.
Stedsnavnet indikerer også at det har vært en seilsperring i dette området.
Da vikingene herjet på 800–1000 e. Kr. sto vannstanden kanskje halvannen meter høyere og det var åpent vann med gjennomseiling i Sekkekilen og Grundsund og derfor har det vært aktuelt å sperre innseilingen fra Trosbyfjorden.
Litt nord for Fjordglimt ligger «potetkjeller'n til Hansen», en virkelig flott oppmurt kjeller på drøye 8 meter i diameter og 1,5 meter høy og bygget etter mønster av sakristiet den gamle Oavskirken i Bamble og opprinnelig bygget som kruttkjeller for kaperskip som holdt til her på 1700-tallet. Ifølge arkeolog og historiker ved Nidarosdomen, Øystein Ekroll, er dette er en av Norges ti fineste og mest velbevarte kruttkjellere fra tiden med kaperfart

		
		
Innerst i Sekkekilen har «Fagforbundet Skien – Siljan» en stor eiendom på 55 mål og det er i dag oppført 8 hytter på eiendommen. I tillegg er det 40 campingplasser for medlemmene. 
Strekningen mellom Grunnsund og Valle er av kulturhistorisk interesse. En av turistattraksjonene er de relativt godt bevarte restene av HKB 37./979 Trolldalen som var et tysk hærkystbatteri. Anlegget har en rekke intakte kanonstillinger, løpegraver, og et sinnrikt system av underjordiske tunneler og bunkere.


== Referanser ==
Det Nordlandske Dampskibsselskab

Det Nordlandske Dampskibsselskab (NDS) var et norsk rederi med hovedkontor i Bodø. Rederiet ble stiftet 13. august 1927 og drev kystruter og godstrafikk. Fra november 1945 til 1958 hadde NDS et skip i fast rotasjon i hurtigruten. I 1981 ble rederiet slått sammen med Bodø-rederiet Saltens Dampskibsselskab.


== Historie ==
NDS kjøpte DS «Skjerstad» fra Saltens Dampskibsselskab i juli 1927 (før NDS var formelt konstituert). Kjøpesummen var 93 400 kroner, og skipet ble satt inn på ruten Saltdalen – Bodø – Trondheim. I 1929 kjøpte NDS to skip til, og startet opp rutetrafikk mellom Tromsø og Hamburg i Tyskland. Under andre verdenskrig ble DS «Skjerstad» senket, men allerede i september 1940 anskaffet rederiet en erstatning ved hjelp av forsikringspengene. Dette skipet ble døpt DS «Skjerstad», og ble ombygd og oppgradert i 1945.


=== Etterkrigsårene ===
Mange av hurtigruteskipene ble senket under andre verdenskrig, og etter frigjøringen var det stor mangel på skip. Departementet godkjente derfor i 1945 at DS «Skjerstad» ble satt inn i hurtigrutetrafikk på tross av at hun bare gjorde 12 knop. Forutsetningen for å få fortsette i hurtigruten var at rederiet gikk til anskaffelse av et nytt og mer moderne skip. NDS hadde konkrete planer om å kontrahere et nytt hurtigruteskip, men planene ble aldri realisert, og i 1958 mistet NDS sin plass i hurtigruten.
Rederiet fortsatte med godstrafikk, og inngikk samarbeidsavtale med Ofotens Dampskibsselskab (ODS). NDS og ODS var to av rederiene som i 1971 dannet kystsamseilingen Nord-Poolen. I 1977 fikk NDS overlevert et nybygd godsskip som ble døpt MS «Nordvær». Rederiet gikk med tap i begynnelsen av 80-tallet, og ble i 1981 slått sammen med Saltens Dampskibsselskab. 31. oktober 1989 fusjonerte Saltens Dampskibsselskab med Ofotens og Vesteraalens Dampskibsselskab (OVDS), som i sin tur fusjonerte med Troms Fylkes Dampskibsselskap (TFDS) i 2006 og dannet Hurtigruten ASA.


== Kilder ==
Hurtigrutemuseet – Rederier Besøkt 31. august 2009
Omfattende side om hurtigrutene (Velg «Rederier» og NDS) – Besøkt 5. oktober 2008